ตลาดหุ้นเอเชียเปิดบวก ขานรับวอลล์สตรีททำนิวไฮก่อนรู้ผลประชุมเฟด
ตลาดหุ้นเอเชียเปิดบวก ขานรับวอลล์สตรีททำนิวไฮก่อนตลาดรู้ผลประชุมเฟด
14 ธ.ค. 2559

ผู้สื่อข่าวรายงานว่า ตลาดหุ้นเอเชียเปิดบวกในวันนี้ เพราะได้แรงหนุนจากตลาดหุ้นนิวยอร์กที่ทำสถิติสูงสุดเป็นประวัติการณ์เมื่อคืนนี้ เนื่องจากนักลงทุนเข้าซื้อหุ้นอย่างคึกคัก ก่อนที่การประชุมธนาคารกลางสหรัฐ (เฟด) จะเสร็จสิ้นในวันนี้ตามเวลาสหรัฐ
โดยดัชนี HSI ตลาดหุ้นฮ่องกงเปิดวันนี้ที่ 22,596.71 จุด เพิ่มขึ้น 150.01 จุด, +0.67% ดัชนี PSE Composite ตลาดหุ้นฟิลิปปินส์เปิดวันนี้ที่ 6,888.61 จุด เพิ่มขึ้น 7.70 จุด, +0.11% ดัชนี FBMKLCI ตลาดหุ้นมาเลเซียเปิดวันนี้ที่ 1,645.72 จุด เพิ่มขึ้น 0.44 จุด, +0.03% ดัชนี FTSE STI ตลาดหุ้นสิงคโปร์เปิดวันนี้ที่ 2,963.28 จุด เพิ่มขึ้น 8.05 จุด, +0.27% ดัชนี TAIEX ตลาดหุ้นไต้หวันเปิดวันนี้ที่ 9,395.60 จุด เพิ่มขึ้น 13.46 จุด, +0.14% ดัชนี NIKKEI 225 ตลาดหุ้นญี่ปุ่นเปิดวันนี้ที่ 19,270.01 จุด เพิ่มขึ้น 19.49 จุด, +0.10% ดัชนี KOSPI ตลาดหุ้นเกาหลีใต้เปิดวันนี้ที่ 2,043.07 จุด เพิ่มขึ้น 7.09 จุด, +0.35% 
ส่วนดัชนี Jakarta Composite ตลาดหุ้นอินโดนีเซียเปิดวันนี้ที่ 5,287.19 จุด ลดลง 6.43 จุด, -0.12% ดัชนี SSE Composite ตลาดหุ้นจีนเปิดวันนี้ที่ 3,149.38 จุด ลดลง 5.66 จุด, -0.18% โดยภาวะการซื้อขายในตลาดหุ้นเอเชียได้รับปัจจัยหนุนจากดัชนีหลักทั้ง 3 ดัชนีในตลาดหุ้นสหรัฐซึ่งปิดทำนิวไฮเมื่อคืนนี้ ก่อนที่การประชุมคณะกรรมการกำหนดนโยบายการเงินของเฟดจะเสร็จสิ้นในวันนี้ตามเวลาสหรัฐ 
ทั้งนี้ กระแสคาดการณ์ส่วนใหญ่บ่งชี้ว่า เฟดจะปรับขึ้นอัตราดอกเบี้ยในการประชุมครั้งนี้ ซึ่งจะเป็นการปรับขึ้นครั้งแรกในปีนี้  นอกจากนี้ นักลงทุนยังจับตาแถลงการณ์ของเฟดหลังการประชุมเพื่อหาสัญญาณบ่งชี้การปรับขึ้นอัตราดอกเบี้ยในปีหน้า
